ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
ஆயுஷ்மான் பாரத் திட்டமே தற்போது வரை உலகின் மிகச் சிறந்த சுகாதாரக் காப்பீடுத் திட்டமாகத் திகழ்வதாகவும், இந்தப் புகழ் அனைத்தும் பிரதமர் நரேந்திர மோடியையே சாரும் எனவும் மத்திய இணையமைச்சர் டாக்டர் ஜிதேந்திர சிங் தெரிவித்துள்ளார்
ஆயுஷ்மான் பாரத் திட்டமே தற்போது வரை உலகின் மிகச் சிறந்த சுகாதாரக் காப்பீடுத் திட்டமாகத் திகழ்வதாகவும், இந்தப் புகழ் அனைத்தும் பிரதமர் நரேந்திர மோடியையே சாரும் என்றும் மத்திய அறிவியல், தொழில்நுட்பம் , புவி அறிவியல் , பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளித்துறை இணை அமைச்சர் டாக்டர் ஜிதேந்திர சிங் தெரிவித்துள்ளார். மேலும் காப்பீடு எடுப்பதற்கு முன்பு இருந்த நோய்களுக்கும் இந்த காப்பீடு மூலம் சிகிச்சை பெற வழிவகை செய்வது குறித்து ஆலோசிக்கப்பட்டு வருகிறது.
எகனாமிக் டைம்ஸ் பத்திரிகையின் சார்பில் நடத்தப்பட்ட மருத்துவர் தினக் கருத்தரங்கில் மத்திய இணையமைச்சர் டாக்டர் ஜிதேந்திர சிங் கலந்துகொண்டு உரையாற்றினார். அப்போது, சுகாதாரத் தேவையை அறிந்து சிகிச்சை அளிக்கும் வகையில் ஆயுஷ்மான் பாரத் எனப்படும் டிஜிட்டல் சுகாதாரத் திட்டம் அறிமுகப்படுத்தப்பட்டதாகக் கூறினார். நோய் பாதிப்பு இருந்தாலும் காப்பீடு செய்துகொள்ளும் வசதி உள்ள ஒரே காப்பீடுத் திட்டம் இந்த ஆயுஷ்மான் பாரத் திட்டம் தான் என்று தெரிவித்தார். இந்தக் காப்பீடுத் திட்டத்தை அமல்படுத்தும் முதல் யூனியன் பிரதேசமாக ஜம்மு-காஷ்மீர் திகழ்வதாகவும் அமைச்சர் தெரிவித்தார்.
ஆயுஷ்மான் பாரத் திட்டம், தகுதிவாய்ந்த பயனாளிகளுக்கு 5 லட்சம் ரூபாய் வரையிலான இலவச சிகிச்சையை சிறந்த மருத்துவமனைகளில் அளிக்க வகைசெய்வதாக அவர் கூறினார். இந்தத் திட்டத்தை அமல்படுத்தும் ஆரம்பநிலையில் அரசு தற்போது இருப்பதால், தேவைக்கு ஏற்ப மாற்றங்கள் புகுத்தப்படும் எனவும் நம்பிக்கை தெரிவித்தார். இந்த சுகாதாரத் காப்பீடுத் திட்டம் உலகின் மிகச்சிறந்த சுகாதார மாதிரித் திட்டமாக உருமாறும் என்றும் கூறினார்.
கொரோனா பெருந்தொற்றுக் காலம், மக்களிடையே சுகாதாரக் காப்பீடு எடுத்துகொள்வதன் அவசியத்தை கற்பித்திருப்பதாகவும், பல்வேறு நோய்கள் வராமல் தடுக்க முன்னெச்சரிக்கை சிகிச்சைக்கான ஒருங்கிணைந்த மருத்துவ அணுகுமுறைகள் குறித்து தெளிவுபடுத்தியிருப்பதாகவும் மத்திய இணையமைச்சர் டாக்டர் ஜிதேந்திர சிங் கூறினார். கொரோனா காலத்தில் இந்தியாவின் ஆயுர்வேதம், ஹோமியோபதி, யுனானி மற்றும் இயற்கை மருத்துவம் உள்ளிட்டவற்றில் இருந்து நோய் எதிர்ப்பு சக்தியை வலுப்படுத்தும் தொழில்நுட்பங்களை அடையாளம் காண மேற்கத்திய நாடுகள் முயற்சி மேற்கொண்டதையும் அவர் சுட்டிக்காட்டினார்.
இந்தியாவில் தற்போது 350 ஸ்டார்ட்-அப் நிறுவனங்கள் இயங்கி வருவதாகவும், உலகளவில் ஸ்டார்டப்-அப் நிறுவனங்கள் தொடங்குவதில், 3-வது பெரிய நாடாக இந்தியா திகழ்வதாகவும் மத்திய இணையமைச்சர் டாக்டர் ஜிதேந்திர சிங் தெரிவித்தார்.
விண்வெளித்துறை
இந்தியாவின் மூலம் இதுவரை 424 வெளிநாட்டு செயற்கை கோள்கள் செலுத்தப்பட்டு, அதில் கடந்த 9 ஆண்டுகளில் பிரதமர் நரேந்திர மோடி அரசின் கீழ் 389 செயற்கை கோள்கள் செலுத்தப்பட்டுள்ளன
இந்தியாவின் மூலம் இதுவரை 424 வெளிநாட்டு செயற்கை கோள்கள் செலுத்தப்பட்டு, அதில் கடந்த 9 ஆண்டுகளில் பிரதமர் நரேந்திர மோடி அரசின் கீழ் 389 செயற்கை கோள்கள் செலுத்தப்பட்டுள்ளதாக மத்திய அறிவியல் மற்றும் தொழில்நுட்பம் அணுசக்தி மற்றும் விண்வெளித்துறை இணையமைச்சர் டாக்டர் ஜிதேந்திர சிங், டிடி நியூஸ் தொலைக்காட்சிக்கு இன்று அளித்த பேட்டியில் தெரிவித்தார். மேலும் வெளிநாட்டு செயற்கைகோள்களை செலுத்தியதன் மூலம் கிடைத்த 174 மில்லியன் அமெரிக்க டாலர்களில் கடந்த ஒன்பது ஆண்டுகளில் மட்டும் 157 மில்லியன் அமெரிக்க டாலர் வருவாய் பெறப்பட்டுள்ளதாக அவர் கூறினார். அதேபோல், 256 மில்லியன் யூரோ வருவாயின் மோடி அரசின் ஒன்பது ஆண்டுகளில் மட்டும் 223 மில்லியன் யூரோ வருவாய் கிடைத்துள்ளதாக அவர் தெரிவித்தார். உலகில் இந்திய விண்வெளித்துறை விரைவாக முன்னேறி வருவதாகவும், மற்ற நாடுகள் தங்களது விண்வெளித் திட்டங்களை இதன் மூலம் நீண்ட காலத்திற்கு முன்பே தொடங்கி விட்டதாகவும் கூறினார். இன்றும் அந்நாடுகள் தங்களது செயற்கைக் கோள்களை செலுத்த நமது சேவைகளையும், வசதிகளையும் நாடுவது அதிகரிப்பதாக குறிப்பிட்டார். திருவனந்தபுரம், ஜம்மு மற்றும் அகர்தலாவில் உள்ள மையங்கள் மூலம் மாணவர்களுக்கு 100 சதவீதம் வேலைவாய்ப்பு கிடைத்துள்ளதாகவும், அவர்களில் 50 சதவீதம் பேர் உயர்கல்விக்காக நாசா சென்றுள்ளனர் என்றும் டாக்டர் ஜிதேந்திர சிங் தெரிவித்தார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்:https://pib.gov.in/PressReleasePage.aspx?PRID=1930009
AD/IR/RS/GK
(Visitor Counter : 95
சுகாதாரம் மற்றும் குடும்ப நலத்துறை அமைச்சகம்
கோவிட்-19 தயார்நிலை மற்றும் தேசிய கோவிட் 19 தடுப்பூசித் திட்டத்தின் முன்னேற்றம் குறித்து தமிழகம் உட்பட 8 தென்மாநிலங்கள் / யூனியன் பிரதேசங்களுடன் டாக்டர் மன்சுக் மாண்டவியா ஆய்வு கூட்டம்
‘‘பரஸ்பர புரிதல், சிறந்த நடைமுறைகள் பகிர்வு மற்றும் மத்திய மாநில அரசுகள் இடையே கூட்டுறவுச் செயல்பாடு ஆகியவை கோவிட் பெருந்தொற்றுக்கு எதிரான போராட்டத்தில் நமக்கு உதவியது’’ என மத்திய சுகாதாரத்துறை அமைச்சர் டாக்டர் மன்சுக் மாண்டவியா தெரிவித்தார்.
கோவிட்-19 தயார்நிலை மற்றும் தேசிய கோவிட் 19 தடுப்பூசித் திட்டத்தின் முன்னேற்றம் குறித்து தமிழகம், கர்நாடகம், கேரளா, ஆந்திர பிரதேசம், தெலங்கானா, புதுச்சேரி, அந்தமான் நிகோபார் தீவுகள், லட்சத்தீவு ஆகியவற்றின் மாநில சுகாதாரத்துறை அமைச்சர்கள், முதன்மை செயலாளர்கள், கூடுதல் தலைமை செயலாளர்கள், நிர்வாகிகளுடன் காணொலி காட்சி மூலம் மத்திய அமைச்சர் டாக்டர் மன்சுக் மாண்டவியா இன்று கலந்துரையாடினார்.
அப்போது மத்திய சுகாதாரத்துறை இணையமைச்சர் டாக்டர் பாரதி பிரவீன் பவார், புதுவை முதல்வர் திரு என். ரங்கசாமி, தமிழக மக்கள் நல்வாழ்வுத்துறை அமைச்சர் மா.சுப்ரமணியன் உட்பட பலர் இதில் கலந்து கொண்டனர். தேவையான கொவிட் தடுப்பூசிகளை மத்திய அரசு வழங்குவதற்காக மத்திய சுகாதாரத்துறை அமைச்சருக்கு மாநில அமைச்சர்கள் நன்றி தெரிவித்தனர்.
தடுப்பூசி போடத் தகுதியானவர்களில் 95 சதவீதம் பேருக்கு முதல் தவணை தடுப்பூசியும், 74 சதவீதம் பேருக்கு 2ம் தவணை தடுப்பூசியும் செலுத்தப்பட்டதையும் சுட்டிக் காட்டிய மத்திய அமைச்சர் இது உலகளாவிய வெற்றி எனக் குறிப்பிட்டார். இது தவிர முன்னெச்சரிக்கை தடுப்பூசி மற்றும் 15 முதல் 17 வயதுக்கு உட்பட்டவர்களுக்குத் தடுப்பூசி செலுத்தும் பணி இந்த மாதம் தொடங்கப்பட்டது, தடுப்பூசி திட்டத்துக்கு மேலும் ஊக்கம் அளித்துள்ளதாக அவர் குறிப்பிட்டார். தடுப்பூசி செலுத்தும் பணியை துரிதப்படுத்தும்படியும், அவர் மாநிலங்களை கேட்டுக்கொண்டார்.
கோவிட் மேலாண்மையில் பரிசோதனை, கண்காணிப்பு, சிகிச்சை - தடுப்பூசி செலுத்துதல், கொவிட் தடுப்பு நடவடிக்கைகளைப் பின்பற்றுதல் போன்ற 5 முக்கியமான விஷயங்களைத் தீவிரமாக அமல்படுத்த வேண்டும் என டாக்டர் மன்சுக் மாண்டவியா வலியுறுத்தினார்.
கோவிட் மேலாண்மையில் மாநிலங்களுக்கு மத்திய அரசு அனைத்து உதவிகளையும் அளிக்கும் என மத்திய அமைச்சர் உறுதி அளித்தார். கொவிட் தொற்றுப் பரவல் குறித்த தகவல்களை சரியான நேரத்தில் தெரிவிக்கும்படியும் அவர் மாநிலங்களை வலியுறுத்தினார்.
இரண்டாம் கட்ட கோவிட் அவசர காலத் திட்ட நிதிகளை மாநிலங்கள் முழுமையாகப் பயன்படுத்த வேண்டும் என மத்திய சுகாதாரத்துறை இணையமைச்சர் டாக்டர் பாரதி பிரவீன் பவார் கேட்டுக் கொண்டார்.
மத்திய சுகாதாரத்துறை செயலாளர் திரு ராஜேஷ் பூஷன், இந்திய மருத்துவ ஆராய்ச்சி சபைத் தலைமை இயக்குனர் டாக்டர் பல்ராம் பர்க்கவா உட்பட பலர் இந்த கூட்டத்தில் கலந்து கொண்டனர்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1793320
சிறப்பு சேவைகள் மற்றும் கட்டுரைகள்
ஆரோக்கியமான உடல், நிலையான மனம், ஒருமித்த உணர்வு என்பவை யோகாவின் சாராம்சம்: மத்திய இணையமைச்சர் ஏ நாராயணசாமி
ஆரோக்கியமான உடல், நிலையான மனம், ஒருமித்த உணர்வு என்பவை யோகாவின் சாராம்சம் என்று மத்திய சமூக நீதி மற்றும் அதிகாரமளித்தல் துறை இணையமைச்சர் திரு ஏ நாராயணசாமி தெரிவித்துள்ளார்.
சர்வதேச யோகா தினத்தையொட்டி மாமல்லபுரம் கடற்கரை கோயில் அருகே நடைபெற்ற யோகா நிகழ்ச்சியை இன்று  தொடங்கிவைத்து உரையாற்றிய அமைச்சர், தியானம், கர்மா, பக்தி ஆகியவற்றின் கலவையாக யோகா விளங்குகிறது என்றார்.
பிரதமர் திரு நரேந்திர மோடியின் மகத்தான முயற்சியால் இந்தியாவின் பெருமை மிகு பாரம்பரிய யோகா 2014 டிசம்பர் 11 அன்று ஐக்கிய நாடுகள் சபையின் அங்கீகாரத்தை பெற்றது. இந்நாளில் ஒவ்வொரு ஆண்டும் ஜூன் 21 சர்வதேச யோகா தினமாக கடைப்பிடிக்கப்படும் என்று அறிவிக்கப்பட்டது. இதனால் இந்தியாவின் யோகா சர்வதேச அங்கீகாரத்தை பெற்றது என்றும் அமைச்சர் கூறினார்.
இந்த ஆண்டு சுதந்திரத்தின் 75 வது ஆண்டு பெருவிழா கொண்டாடப்படும் நிலையில், நாடு முழுவதும் வரலாற்று சிறப்புமிக்க 75 இடங்களில் யோகா நிகழ்ச்சி நடத்தப்படுகிறது. இந்த வகையில், உலக பிரசித்தி பெற்ற மாமல்லபுரத்தில் திரளான மக்கள் பங்கேற்புடன் யோகா பயிற்சி நடைபெறுகிறது என்று அவர் குறிப்பிட்டார். மனிதகுலத்திற்கான யோகா என்பது இந்த ஆண்டு சர்வதேச யோகா தினத்தின் மையப்பொருள் என்று கூறிய அவர், மக்களிடையே கருணை, இரக்கம், ஒருமைப்பாடு, உடல் ஆரோக்கியம், மனநலம் போன்றவற்றை உருவாக்குவது இந்த மையப்பொருளின் நோக்கமாகும் என்றார்.
நாட்டின் முதன்மை சேவகராக கடந்த எட்டு ஆண்டுகளாக திரு நரேந்திர மோடி ஓய்வின்றி உழைத்து வருகிறார். அவரது உழைப்புக்கு உறுதுணையாக உடல் ஆரோக்கியம் இருப்பதற்கான ரகசியம் யோகா பயிற்சி என்று அமைச்சர் திரு நாராயணசாமி தெரிவித்தார். நவீன கால வாழ்க்கை முறையால் ஏற்படும் மன அழுத்தம் உள்ளிட்ட பல்வேறு நோய்களுக்கு தீர்வாக யோகா பயிற்சி அமைகிறது என்றும் அவர் கூறினார்.
தேசிய சித்தா நிறுவனத்தின் ஆதரவுடன் மத்திய சமூக நீதி மற்றும் அதிகாரமளித்தல் துறையால் நடத்தப்பட்ட இந்த நிகழ்ச்சியில் சித்தா நிறுவனத்தின் இயக்குனர் திருமதி ஆர் மீனாகுமாரி, சென்னை கலங்கரை விளக்கம் மற்றும் விளக்குக் கலங்கள் இயக்குனரக இயக்குனர் திரு கார்த்தி்க் செஞ்சுடர், செங்கல்பட்டு மாவட்ட ஆட்சியர் திரு ராகுல் நாத் உள்ளிட்டோர் கலந்துகொண்டனர்.
உள்நாட்டு விமானப் போக்குவரத்து அமைச்சகம்
சர்வதேச யோகா தினம் 2022-ஐ குவாலியர் கோட்டையில் விமானப்போக்குவரத்து அமைச்சகம் கொண்டாடவிருக்கிறது;
குவாலியர் கோட்டையில் 2000-த்திற்கும் அதிகமான பெருந்திரள் மக்களின் யோகா பயிற்சியுடன் 2022, ஜூன் 21 அன்று சர்வதேச யோகா தினத்தை விமானப் போக்குவரத்து அமைச்சகம் கொண்டாடவிருக்கிறது. இந்த நிகழ்வை விமானப் போக்குவரத்துத்துறை அமைச்சர் திரு ஜோதிராதித்ய எம் சிந்தியா தலைமை தாங்கி தொடங்கிவைப்பார்.
பிரதமர் திரு நரேந்திர மோடியின் முன் முயற்சியால் ஜூன் 21-ம் நாளை சர்வதேச யோகா தினம் என்ற வரலாற்றுச் சிறப்புமிக்க முடிவை ஐக்கிய நாடுகள் சபை 2014-ல் அறிவித்தது. நமது நாட்டின் கலாச்சாரம் மற்றும் ஆன்மீக பாரம்பரியத்தின் ஒருங்கிணைந்த பகுதியான யோகாவிற்கு உலகளாவிய அங்கீகாரம் கிடைத்தது. நமது நாட்டிற்குப் பெருமையான விஷயமாகும்.
“சுதந்திரத்தின் 75-வது ஆண்டுப் பெருவிழா” கொண்டாடப்படும் இந்த ஆண்டின் சர்வதேச யோகா தினத்தை நாடு முழுவதும் உள்ள 75 சிறப்புமிக்க இடங்களில் சர்வதேச யோகா தினத்தை கடைப்பிடிக்க ஆயுஷ் அமைச்சகம் திட்டமிட்டுள்ளது. இது உலகளவில் இந்தியாவை அடையாளப்படுத்தவும் உதவும்
கொவிட்-19 பெருந்தொற்றின் உச்சநிலை காலத்தில் அதன் துயரத்தை குறைக்க மனிதகுலத்திற்கு யோகா சேவை செய்ததை சித்தரிக்கும் விதமாக “மனிதகுலத்திற்கான யோகா” என்பது இந்த ஆண்டு யோகா தினத்தின் மையப்பொருளாகும். கொவிடுக்கு பிந்தைய காலத்திலும் புவிசார் அரசியல் தன்மையிலும் கூட கருணை, இரக்கம், ஒற்றுமை உணர்வு, உலகம் முழுவதும் மக்களிடையே உறுதியை கட்டமைத்தல் மூலம் மக்களை ஒருங்கிணைக்கவும் யோகா உதவியது.
பொதுவான யோகா பயிற்சி, வல்லுனர்களால் யோகா குறித்த விரிவுரை, யோகா விளக்கம் போன்ற நிகழ்ச்சிகள் இந்த விழாவின் போது இடம் பெறும்.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
'மீன் & கடல் உணவு 75 சுவையான, நல்ல கடல் உணவு வகைகள்' தொகுப்பை திரு.பர்ஷோத்தம் ரூபாலா வெளியிட்டார்
மத்திய மீன்வளம் மற்றும் கால்நடைப் பராமரிப்புத்துறை அமைச்சர் திரு.பர்ஷோத்தம் ரூபாலா, 'மீன் மற்றும் கடல் உணவு - 75 சுவையான கடல் உணவு வகைகள்' என்ற தலைப்பிலான நூலை இன்று வெளியிட்டார். மீன் மற்றும் கடல் உணவுகளின் உள்நாட்டு விற்பனையை அதிகரிக்கவும், உள்ளூர் மீன் வகைகளை பிரபலப்படுத்தும் விதமாகவும், மத்திய மீன்வளம் மற்றும் கால்நடைப் பராமரிப்பு மற்றும் பால்வளத்துறை அமைச்சகத்தின் கீழுள்ள, மீன்வளத்துறை இந்த நடவடிக்கையை மேற்கொண்டுள்ளது. மத்திய மீன்மீன்வளம், கால்நடைப் பராமரிப்பு மற்றும் பால்வளத்துறை இணையமைச்சர் டாக்டர். எல்.முருகன் மற்றும் டாக்டர். சஞ்சய் குமார் பல்யான், செயலாளர் திரு.ஜதீந்திர நாத் ஸ்வைன் ஆகியோர் முன்னிலையில் இந்த நூல் வெளியிடப்பட்டது. இந்த நிகழ்ச்சியில், உள்நாட்டு மீன்வளத்துறையின் இணைச்செயலாளர் திரு.சாஹர் மொஹ்ரா, மீன்வளத்துறையின் இணைச்செயலாளர் திரு.ஜே.பாலாஜி, பிறதுறைகளின் அதிகாரிகள், பிரதமரின் மத்திய மீன்வள மேம்பாட்டுத் திட்டத்தை சேர்ந்தவர்கள் மற்றும் புகழ் பெற்ற சமையல் கலைஞர் குணால் கபூர் உள்ளிட்டோர் சிறப்பு விருந்தினர்களாக கலந்து கொண்டனர். சுதந்திரதின அமிர்த பெருவிழாவின் ஒருபகுதியாக, இந்திய சுதந்திரத்தின் புகழ்மிக்க 75 ஆண்டுகளைக் குறிக்கும் விதமாக இந்த நூல் வெளியிடப்பட்டது. இந்த புத்தகம், உள்நாட்டின் நீர்நிலைகளில் இருக்கும் மீன் வகைகளின் பன்முகத்தன்மை மற்றும் நாட்டின் பாரம்பரியமிக்க மீன் உணவு சமையலின் சிறப்பம்சங்களை கொண்டது. மேலும், நாட்டிலுள்ள சமையல் மற்றும் உணவு முறைகளை குறிக்கும் விதமாக உள்ளது.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1850522
சாலைப் போக்குவரத்து மற்றும் நெடுஞ்சாலைத்துறை அமைச்சகம்
பிஎச் தொடரின் திருத்தத்திற்கான நகல் அறிவிக்கை
மத்திய சாலை போக்குவரத்து மற்றும் நெடுஞ்சாலைகள் அமைச்சகம் 2021 ஆகஸ்ட் 26 அன்று பிஎச் தொடர் பதிவு குறியீட்டை அறிமுகம் செய்தது. இதற்கான விதிகளில் திருத்தம் செய்து 2022 அக்டோபர் 4 அன்று நகல் அறிவிக்கையை வெளியிட்டுள்ளது. இந்த விதிகளை அமலாக்கும் போது, பிஎச் தொடர் பதிவு குறியீட்டை வலுப்படுத்துவதற்கு பல யோசனைகள் பெறப்பட்டன.
பிஎச் தொடர் அமலாக்கத்தின் முயற்சிகளை மேலும் மேம்படுத்தவும், விரிவுப்படுத்தவும் கீழ்காணும் முக்கிய அம்சங்களுடன் புதிய விதிகளை சாலை போக்குவரத்து மற்றும் நெடுஞ்சாலைகள் அமைச்சகம் முன்மொழிந்துள்ளது.
- பிஎச் தொடர் பதிவு குறியீட்டுடனான வாகனங்களை பிஎச் தொடருக்கு தகுதி பெற்றவர் அல்லது தகுதி பெறாத மற்றவர்களுக்கு மாற்றப்படுவது ஏற்கப்படும்.
- தற்போது வழக்கமான முறையில் பதிவு செய்யப்பட்டுள்ள வாகனங்கள் தேவையான வரியை செலுத்தும்பட்சத்தில் பிஎச் தொடர் குறியீட்டுக்கு மாற்றப்படும்.
- குடிமக்களுக்கான வாழ்க்கையை மேலும் எளிதாக்கும் வகையில், பிஎச் தொடருக்கான விண்ணப்பத்தை வீட்டிலிருந்தோ அல்லது வேலை செய்யும் இடத்திலிருந்தோ சமர்ப்பிக்க வகை செய்யும் விதத்தில் விதி 48ல் திருத்தம் செய்ய உத்தேசிக்கப்பட்டுள்ளது.
- தவறாக பயன்படுத்துவதை தடுக்கும் வகையில், தனியார் துறையின் ஊழியர்களால் சமர்ப்பிக்கப்பட்ட செயல்திற சான்றிதழ் மேலும் வலுப்படுத்தப்படும்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 185.21 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 185.21 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 15.62 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1812894
தொழிலாளர் மற்றும் வேலைவாய்ப்பு அமைச்சகம்
தொழிலாளர் சட்டங்களைப் பற்றிய பயங்களை போக்கும் மத்திய தொழிலாளர் அமைச்சகம்
நாடாளுமன்றத்தால் சமீபத்தில் ஒப்புதலளிக்கப்பட்ட தொழிலாளர் சட்டங்கள் மூலம் கொண்டுவரப்பட்டுள்ள வரலாற்று சிறப்பு மிக்க சீர்திருத்தங்களைப் பற்றிய பயங்களையும், சந்தேகங்களையும் மத்திய தொழிலாளர் மற்றும் வேலைவாய்ப்பு அமைச்சகம் போக்கியுள்ளது.
இவற்றைப் பற்றிய விமர்சனங்கள் ஆதாரமற்றதென்றும், தேவையற்றதென்றும் அமைச்சகம் கூறியது. பணியாட்கள் நீக்கம் மற்றும் நிறுவனத்தை மூடுவதற்காக முன்கூட்டியே அனுமதி வாங்குவதற்கான பணியாளர்கள் எண்ணிக்கையை 300-ஆக உயர்த்தியிருப்பதை குறித்து விளக்கமளித்துள்ள அமைச்சகம், இது குறித்த பரிந்துரையை நாடாளுமன்ற நிலைக்குழுவும் செய்துள்ளதாக தெரிவித்துள்ளது.
அரசிடம் இருந்து பெற வேண்டிய முன் அனுமதி மட்டும் தான் நீக்கப்பட்டுள்ளதே தவிர, இதர பலன்கள் மற்றும் பணியாளர்களின் உரிமைகள் அப்படியே தான் உள்ளன என தொழிலாளர் மற்றும் வேலைவாய்ப்பு அமைச்சகம் கூறியுள்ளது.
பணி நீக்கத்துக்கு முன்னதான நோட்டீஸ், பணி நிறைவு செய்த ஒவ்வொரு வருடத்துக்கும் 15 நாட்களுக்கான ஊதியம், நோட்டீஸ் காலத்துக்கான ஊதியம் போன்ற உரிமைகளில் எந்த மாற்றமும் இல்லை என்று அமைச்சகம் தெரிவித்துள்ளது.
மேலும், மறுதிறன் வளர்த்தல் நிதியின் கீழ் கூடுதலாக 15 நாட்கள் ஊதியத்துக்கு நிகரான பணப் பலனை தொழிற்சாலை உறவுகள் குறியீடு வலியுறுத்துவதாக அமைச்சகம் கூறியுள்ளது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1659736
-----
(Visitor Counter : 333
குடியரசுத் துணைத் தலைவர் செயலகம்
கவர்ச்சித் திட்டங்கள் வளர்ச்சிக்கான செலவை பாதிக்கும் என குடியரசுத் துணைத் தலைவர் எச்சரித்துள்ளார்
தேர்தல் காலத்தில் வாக்குகளைப் பெறுவதற்காக கவர்ச்சித் திட்டங்களை அறிவிப்பதற்கு எதிராக அரசியல் கட்சிகளைக் குடியரசுத் துணைத் தலைவர் திரு. எம். வெங்கையா நாயுடு எச்சரித்துள்ளார். இது வளர்ச்சிக்கான செலவில் பாதிப்பை ஏற்படுத்தும் என்று அவர் கூறியுள்ளார்.
தில்லியில் உள்ள குடியரசுத் துணைத் தலைவர் மாளிகையில், பெங்களூருவைச் சேர்ந்த சட்ட மாணவர்களுடன் இன்று கலந்துரையாடிய அவர், ஜனநாயகத்தை வலுப்படுத்துவது, மக்களின் கைகளில் உள்ளது என்றார். வாக்களிப்பது உரிமை மட்டுமல்ல, பொறுப்புமாகும் என்று அவர் குறிப்பிட்டார். மக்கள் தங்களின் பிரதிநிதிகளைத் தெரிவு செய்யும் போது குணாம்சம், நடத்தை, பண்பு, திறன் ஆகியவற்றை மனதில் கொள்ள வேண்டும் என்று அவர் வலியுறுத்தினார்.
துரதிருஷ்டவசமாக சிலர் சாதி, மதம், பணம், குற்றச்செயல் ஆகியவற்றுக்கு முக்கியத்துவம் அளிப்பதன் மூலம் ஜனநாயகத்தை பலவீனப்படுத்த முயற்சி செய்கிறார்கள் என்று அவர் குறிப்பிட்டார்.
மக்களுக்கு நீதி கிடைக்கச் செய்வதை உத்தரவாதப்படுத்துவதில் வழக்கறிஞர்கள் முக்கியமான பங்குதாரர்களாக உள்ளனர் என்று திரு.நாயுடு தெரிவித்தார். “கடைகோடி மனிதருக்கும் நீதி கிடைக்கச் செய்வது மிகவும் முக்கியம் என்று கூறிய அவர், இதுவே நிலையான, வளம்மிக்க சமூகத்தின் அடித்தளத்தை உருவாக்குகிறது என்றார். அநீதி இழைக்கப்பட்டதான உணர்வு அமைதியின்மைக்கும், ஒடுக்கப்படுதலுக்கும் வழிவகுக்கிறது” என்று குடியரசுத் துணைத் தலைவர் கூறினார்.
நீதித்துறையின் நடைமுறையை மக்களுக்கு உகந்ததாக மாற்ற வேண்டும் என்று கேட்டுக் கொண்ட குடியரசுத் தலைவர், சட்ட அமலாக்க அமைப்பும், நீதி வழங்கும் அமைப்புகளும் எளிதில் அணுகக் கூடியதாக, நம்பகமிக்கதாக, சமத்துவமானதாக, வெளிப்படைத்தன்மை உள்ளதாக இருக்க வேண்டும் என்று அவர் கூறினார்.
நிதி அமைச்சகம்
தில்லியில் ரூ. 91 கோடி ஜிஎஸ்டி மோசடியில் ஈடுபட்ட 23 நிறுவனங்கள்: 3 பேர் கைது
உளவுப் பிரிவுக்குக் கிடைத்த குறிப்பிட்ட தகவலின் அடிப்படையில் மேற்கு தில்லியின் மத்திய சரக்கு மற்றும் சேவை வரி  ஆணையரகத்தின் வரி ஏய்ப்பிற்கு எதிரான பிரிவின் அதிகாரிகள் அனுமதிக்கப்படாத உள்ளீட்டு வரிக் கடனைப் பயன்படுத்தி ரூ. 91 கோடி  மோசடி நடைபெற்றுள்ளதைக் கண்டுபிடித்துள்ளனர்.
கிரிதர் என்டர்பிரைசஸ், அருண் சேல்ஸ், அக்ஷய் டிரேடர்ஸ், ஸ்ரீ பத்மாவதி என்டர்பிரைசஸ் மற்றும் 19 இதர நிறுவனங்கள் இந்த நடவடிக்கையில் ஈடுபட்டிருந்தது தெரியவந்தது. இந்த 23 நிறுவனங்கள் போலியான உள்ளீட்டு வரி கடனைப் பயன்படுத்தி உண்மையான ஜிஎஸ்டி வரியை அரசுக்கு செலுத்தத் தவறின. மறைந்த திரு தினேஷ் குப்தா, திரு சுபம் குப்தா, திரு வினோத் ஜெயின் மற்றும் திரு யோகேஷ் கோயல் ஆகியோர் போலி ரசீதுகளை உருவாக்கி/ விற்பனை செய்யும் பணியுடன் சம்பந்தப்பட்டுள்ளனர். குற்றம்சாட்டப்பட்ட மூவரும் தங்களது குற்றங்களை ஒப்புக்கொண்டனர்.
மூவரும் மத்திய சரக்கு மற்றும் சேவை வரி சட்டம் 2017 இன் பிரிவு 132 கீழ் 10.7.2021 அன்று கைது செய்யப்பட்டு 14 நாட்கள் நீதிமன்ற காவலில் வைக்கப்பட்டுள்ளனர். மேலும் விசாரணை நடைபெற்று வருகிறது.
ஜிஎஸ்டி வரி ஏய்ப்பை சரிபார்க்கும் முயற்சிகளில் தொடர்ந்து ஈடுபட்டு வரும் தில்லி மண்டல அதிகாரிகள், தற்போதைய நிதி ஆண்டில் ரூ. 91.256 கோடி மோசடி நடைபெற்று இருப்பதை கண்டறிந்ததுடன் மூன்று பேரை கைது செய்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1734548
பாதுகாப்பு அமைச்சகம்
கடலோரப் பாதுகாப்புக்காக மேற்கொள்ளப்பட்ட ‘கடல் கண்காணிப்பு பயிற்சி 21’ நிறைவு
கடலோரப் பாதுகாப்புக்காக, கடல் கண்காணிப்புப் பயிற்சி 2021 ஜனவரி 12, 13 தேதிகளில் மேற்கொள்ளப்பட்டது. இந்த கடல் கண்காணிப்புப் பயிற்சியில், ஒட்டு மொத்த கடலோரப் பகுதி, பிரத்தியேக பொருளாதார மண்டலம், அமைதி காலம் முதல் போர் நேரங்களில் மேற்கொள்ளப்படும் நடவடிக்கைகள் வரை அனைத்துவிதமான பயிற்சிகளும் மேற்கொள்ளப்பட்டன.
இந்தப் பயிற்சியில் இந்திய கடற்படை, கடலோரப் பாதுகாப்பு படை ஆகியவை இணைந்து ஈடுபட்டன. அத்துடன், கடலோர காவல் துறையினரும், சுங்கத்துறையினரும் இணைந்து இந்தப் பயிற்சியில் ஈடுபட்டனர். நாட்டின் கடலோரப் பகுதி முழுவதையும் கடற்படை மற்றும் கடலோர பாதுகாப்பு படையின் விமானங்களும், ஹெலிகாப்டர்களும் கண்காணித்தன.
கடல் வர்த்தகத்தில் முக்கிய மையமாக துறைமுகங்கள் இருப்பதால், அவற்றின் பாதுகாப்பு குறித்த பயிற்சிகள், நெருக்கடி மேலாண்மை திட்டங்கள், துறைமுக பாதுகாப்பு நடவடிக்கைகள், அவசர நிலையை எதிர்கொள்வது போன்ற பயிற்சிகள் மேற்கொள்ளப்பட்டன. கடலோர தீவிரவாத நடவடிக்கைகளை எதிர்கொள்ளும் பயிற்சியில் மாநில போலீசார், இந்திய கடற்படை மற்றும் தேசிய பாதுகாப்பு படை கமாண்டோக்கள் ஈடுபட்டனர்.
இந்தப் பயிற்சியில் திட்டமிடப்பட்ட அனைத்து நோக்கங்களும், அனைத்து தரப்பினரின் முழு மனதான பங்களிப்புடனும், ஒத்துழைப்புடனும் பூர்த்தி செய்யப்பட்டன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1688462
-----
(Visitor Counter : 185
சமூக நிதி மற்றும் அதிகாரமளித்தல் அமைச்சகம்
ஆயிரக்கணக்கான முதியோர்களுக்கு உதவி அளிக்கிறது முதியோர் உதவி மைய தொலைப்பேசி எண் 14567 
‘எல்டர்லைன்’ என்ற இலவச உதவி மைய தொலைப்பேசி எண் 14567, ஆயிரக்கணக்கான முதியோர்களுக்கு உதவி அளித்து வருவதாக சமூகநீதி மற்றும் மேம்பாட்டுத்துறை இணையமைச்சர் திரு ரத்தன் லால் கட்டாரியா கூறியுள்ளார்.
உலக முதியோர் துஷ்பிரயோக விழிப்புணர்வு தினத்தை முன்னிட்டு நடந்த நிகழ்ச்சியில் மத்திய இணையமைச்சர் திரு ரத்தன் லால் கட்டாரியா கலந்துக் கொண்டார்.
முதியோர்கள் மற்றும் மாற்றுத்திறனாளிகளுக்கு கொரோனா தடுப்பூசி போடும் நடைமுறையை எளிதாக்க, வீடுகளுக்கு அருகே தடுப்பூசி மையங்களை அமைக்க மத்திய அரசு அனுமதித்துள்ளதாக அவர் கூறினார்.
முதியோர் உதவி மைய திட்டத்தின் கீழ் முக்கிய மாநிலங்களில் தொடங்கப்பட்ட மாநிலம் வாரியான கால் சென்டர்கள் மூலம் முதியவர்கள் ஆயிரக்கணக்கானோர் பயனடைந்துள்ளதாக அமைச்சர் திரு ரத்தன் லால் கட்டாரியா தெரிவித்தார்.
தற்போதைய கொவிட் தொற்று சமயத்தில், இந்த உதவி மையம் மிகச் சிறப்பான பணிகளை செய்துவருவதாக அவர் தெரிவித்தார்.
கஸ்கன்ச் மாவட்டத்தில், வீடின்றி பசியில் வாடிய 70 வயது மூதாட்டி ஒருவர், இந்த உதவி மையம் மூலம் முதியோர் இல்லத்தில் சேர்க்கப்பட்டார் என அமைச்சர் தெரிவித்தார்.
சந்தாசி பஸ் நிலையத்தில் ஒன்றரை மாதங்களாக முடங்கி கிடந்த 70 வயது முன்னாள் வீரர், தனது வீட்டுக்கு செல்ல எல்டர்லைன் உதவியது எனவும் அமைச்சர் தெரிவித்தார்.
குடும்பத்தில் உள்ள ஒவ்வொரு முதியவர்களும், விரைவில் தடுப்பூசி போட்டுக் கொள்ள வேண்டும் என அமைச்சர் திரு ரத்தன் லால் கட்டாரியா வேண்டுகோள் விடுத்தார். வயதான உறவினர்கள், அருகில் உள்ள உதவி தேவைப்படும் முதியவர்களுக்கு உதவ ஒவ்வொருவரும் முன்வர வேண்டும் என அவர் வலியுறுத்தினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1727615
----
(Visitor Counter : 173
புதிய மற்றும் புதுப்பிக்கத்தக்க எரிசக்தி அமைச்சகம்
சர்வதேச சூரியசக்தி கூட்டணியின் தலைவர் மற்றும் துணைத் தலைவராக இந்தியா மற்றும் பிரான்ஸ் மீண்டும் தேர்வு
சர்வதேச சூரிய சக்தி கூட்டணியின் 3வது கூட்டத்தில், 34 உறுப்பு நாடுகளின் அமைச்சர்கள் கலந்து கொண்டனர். இந்த கூட்டத்தில் 53 உறுப்பு நாடுகளின் பிரதிநிதிகள் மற்றும் 5 வருங்கால உறுப்பு நாடுகளின் பிரதிநிதிகள் கலந்து கொண்டனர்.
காணொலி காட்சி மூலம் அக்டோபர் 14ம் தேதி நடந்த சர்வதேச சூரியசக்தி கூட்டணியின் 3வது கூட்டத்தில், தலைவர் மற்றும் துணைத் தலைவராக இந்தியா மற்றும் பிரான்ஸ் மீண்டும் தேர்ந்தெடுக்கப்பட்டன. 2 ஆண்டு காலத்துக்கு இந்த பதவியில் இந்தியாவும், பிரான்சும் இருக்கும்.
ஐஎஸ்ஏ அமைப்பின் நான்கு பிராந்திய பிரதிநிதியாக 4 துணைத் தலைவர்களும் தேர்வு செய்யப்பட்டனர். ஆசிய பசிபிக் பகுதிக்கு, பிஜி மற்றும் நவ்ரு, ஆப்ரிக்காவுக்கு மொரீசியஸ் மற்றும் நைஜர், ஐரோப்பா மற்றும் இதர பகுதிகளுக்கு இங்கிலாந்து மற்றும் நெதர்லாந்து, லத்தீன் அமெரிக்கா மற்றும் கரீபியன் பகுதிக்கு கியூபா மற்றும் கயானா ஆகிய நாடுகளின் பிரதிநிதிகள் துணைத் தலைவர்களாக தேர்வு செய்யப்பட்டனர்.
இந்த கூட்டத்தில், இந்தியாவில் உள்ள 10 பொதுத்துறை நிறுவனங்கள் 1 மில்லியன் அமெரிக்க டாலருக்கான காசோலையை வழங்கின.
இந்த கூட்டத்தில் பேசிய ஐஎஸ்ஏ அமைப்பின் தலைவரும், மத்திய மின்துறை மற்றும் புதிய மற்றும் புதுப்பிக்கத்தக்க எரிசக்தி துறை அமைச்சருமான திரு.ஆர்.கே.சிங், பருவ நிலை மாற்ற பிரச்னைக்கு எதிராக பேராட கூட்டணியில் உள்ள உறுப்பு நாடுகள் ஒற்றிணைந்துள்ளதை பாராட்டினார். சூரிய எரிசக்தி கடந்த 5 ஆண்டுகளில் நீண்ட பாதையை கடந்து, தற்போது உலகளவில் வேகமாக வளர்ந்து வரும் எரிசக்தியாக உருவாகியுள்ளது என கூறினார். சூரிய மின்சக்தி ஏற்கனவே , உலகளவில் 2.8% பங்களிப்பை அளித்து வருவதாகவும், இந்த நிலை தொடர்ந்து 2030ம் ஆண்டுக்குள், உலகின் பெரும் பகுதிகளில், மின்சார உற்பத்தியில் சூரிய மின்சக்தி முக்கிய இடத்தை பிடிக்கும் எனவும் அமைச்சர் கூறினார்.
ஐஎஸ்ஏ அமைப்பு தொடங்கியுள்ள பல நடவடிக்கைகளையும் அதன் தலைவர் திரு.ஆர்.கே.சிங் குறிப்பிட்டார். உறுப்பு நாடுகளின் மின்சார தேவைக்காக 5 பில்லியன் அமெரிக்க டாலர் மதிப்பில் பிரம்மாண்ட திட்டங்கள் உருவாக்கப்பட்டு வருகின்றன. இவற்றின் மூலம் 22 நாடுகளில் பயன்படுத்த 2,70,000 சூரிய சக்தி பம்புகள், 11 நாடுகளில் 1 ஜிவா வாட்டுக்கும் அதிகமான சூரிய சக்தி மின்சாரம் உற்பத்தி செய்யும் மேற்கூரை தகடுகள், 9 நாடகளில் பயன்படுத்த 10 ஜிகா திறனுள்ள மின் தொகுப்புகள் தேவை என ஐஎஸ்ஏ அமைப்பு கோரிக்கை விடுத்துள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1664423
ஊரக வளர்ச்சி அமைச்சகம்
மகாத்மா காந்தி தேசிய ஊரக வேலை உறுதியளிப்புத் திட்டத்தின் கீழ் பணிபுரிபவர்கள்
மகாத்மா காந்தி தேசிய ஊரக வேலை உறுதியளிப்புத் திட்டம் தேவையை அடிப்படையாகக் கொண்ட திட்டமாகும். பதிவு செய்யப்பட்ட குடும்பங்கள் திட்டத்தின் விதிகளின்படி வேலைக்கு விண்ணப்பிக்கலாம்.
மகாத்மா காந்தி தேசிய ஊரக வேலை உறுதித் திட்டத்தின் கீழ் 2020-21 நிதியாண்டு வரை மொத்தம் 2.95 கோடி பேர் 18-30 வயதுக்குட்பட்டவர்களாக பதிவு செய்யப்பட்டனர், இது 2022-23 நிதியாண்டு வரை 3.06 கோடியாக அதிகரித்துள்ளது.
இத்தகவலை மத்திய ஊரக வளர்ச்சித்துறை இணையமைச்சர் சாத்வி நிரஞ்சன் ஜோதி மக்களவையில் எழுத்துப்பூர்வமாக அளித்த பதிலில் தெரிவித்தார்.ANU/SMB/RJ
(Visitor Counter : 54